CELEX: 32010R0152
Language: el
Date: 2010-02-23 00:00:00
Title: Κανονισμός (ΕΕ) αριθ. 152/2010 της Επιτροπής, της 23ης Φεβρουαρίου 2010 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

25.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/3
            
         ΚΑΝΟΝΙΣΜΌΣ (ΕΕ) αριθ. 152/2010 ΤΗΣ ΕΠΙΤΡΟΠΉΣ
   της 23ης Φεβρουαρίου 2010
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2010.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Αντικείμενο αποτελούμενο από ηλεκτρικά καλώδια βαθέος πράσινου χρώματος με ενσωματωμένους 160 διαφανείς μίνι λαμπτήρες πυρακτώσεως (1,5 V/0,5 W), ενωμένα μεταξύ τους ώστε να σχηματίζουν δίχτυ διαστάσεων 320 × 150 cm (αποκαλούμενο «δίχτυ φωτός»). Οι μεμονωμένοι βρόχοι του διχτυού έχουν διαστάσεις 19 × 19 cm ώστε η απόσταση μεταξύ των λαμπτήρων να είναι περίπου 19 cm.
                  Το αντικείμενο παρουσιάζεται σε συσκευασία προς λιανική πώληση μαζί με στατικό μετατροπέα 24 V, 8 πέλματα αναρρόφησης με άγκιστρα και 10 εφεδρικούς λαμπτήρες.
                  Το δίχτυ φωτός είναι κατάλληλο για χρήση στο εσωτερικό και στο ύπαιθρο.
                  Το αντικείμενο προορίζεται για τη διακόσμηση, π.χ., χριστουγεννιάτικου δένδρου ή παραθύρου.
               
               
                  9405 30 00
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 9405 και 9405 30 00.
                  Το μέγεθος του διχτυού του επιτρέπει να τοποθετείται εύκολα πάνω από χριστουγεννιάτικο δένδρο και να το καλύπτει. Το χρώμα των καλωδίων και οι μεμονωμένοι βρόχοι διαστάσεων 19 × 19 cm, οι οποίοι επιτρέπουν στο δίχτυ να τραβιέται προς τα μέσα, πάνω από τα εξωτερικά άκρα των κλαδιών, διασφαλίζουν ότι ενόσω είναι αναμμένα τα φωτάκια είναι κρυμμένοι οι αγωγοί και τα φωτάκια, ενώ λάμπουν τα φώτα προς τα έξω δημιουργώντας ενιαία διακοσμητική εντύπωση.
                  Μολονότι το αντικείμενο μπορεί να εξυπηρετήσει άλλες χρήσεις, τα αντικειμενικά και τα αναγνωρίσιμα χαρακτηριστικά του δείχνουν ότι προορίζεται για χρήση στον διακοσμητικό φωτισμό χριστουγεννιάτικου δένδρου.
                  Το αντικείμενο κατατάσσεται επομένως στον κωδικό 9405 30 00 ως ηλεκτρική γιρλάντα του τύπου που χρησιμοποιείται για χριστουγεννιάτικο δένδρο.